મુલુંડમાં મૂકવામાં આવેલા લોડશેડિંગ સામે શિવસેનાથી માંડીને મહારાષ્ટ્ર નવનર્મિાણ સેના (એમએનએસ) સહિત કૉન્ગ્રેસ તથા બીજેપી જેવી તમામ રાજકીય પાર્ટીઓ લોડશેડિંગને દૂર કરવા માટે ર્મોચા કાઢવાથી લઈને આવેદનપત્ર આપી ચૂકી છે ત્યારે મહારાષ્ટ્ર સ્ટેટ ઇલેક્ટ્રિસિટી ર્બોડના મુલુંડ ઝોનનાં ચીફ એન્જિનિયરે મિડ-ડે Localને કહ્યું હતું કે ‘અમે દિવાળી દરમ્યાન મુલુંડવાસીઓને માથેથી લોડશેડિંગ હટાવી લેવાના છીએ. રાજ્યમાં બીજે બધે હાલપૂરતો તો વીજકાપ દૂર થાય એવું અત્યારે તો લાગતું નથી, પણ અમે દિવાળીમાં મુલુંડમાંથી ચોક્કસ વીજકાપ દૂર કરી દઈશું. અત્યારે પરિસ્થિતિ જ એવી છે કે લોડશેડિંગ કર્યા સિવાય પર્યાય બાકી નથી રહ્યો અને વીજળીની ડિમાન્ડ સામે સપ્લાય ઓછી હોવાને કારણે વીજપુરવઠો પૂરતા પ્રમાણમાં આવી શકતો નથી. યુદ્ધના ધોરણે વીજ-સંકટની પરિસ્થિતિનો નિકાલ લાવવાના પ્રયાસ ચાલુ છે અને બહુ જલદી વીજ-કટોકટી દૂર થશે.’